b'\n_START_ARTICLE_\nDaniel Is\xc4\x83il\xc4\x83\n_START_SECTION_\nCarier\xc4\x83 fotbalistic\xc4\x83\n_START_PARAGRAPH_\nA adunat 149 de meciuri \xc3\xaen Liga I, marc\xc3\xa2nd \xc8\x99i \xc8\x99apte goluri. A jucat de opt ori \xc3\xaen Cupa UEFA, c\xc3\xa2te patru meciuri pentru Rapid Bucure\xc8\x99ti \xc8\x99i FC Bra\xc8\x99ov, \xc3\xaen sezoanele 2000-2001 \xc8\x99i 2001-2002, marc\xc3\xa2nd un gol \xc3\xaen aceast\xc4\x83 competi\xc8\x9bie, \xc3\xaen tricoul bra\xc8\x99ovenilor._NEWLINE_\xc8\x98i-a \xc3\xaenceput cariera de antrenor \xc3\xaen noiembrie 2006, la divizionara secund\xc4\x83 FC S\xc4\x83cele. A fost apoi cooptat \xc3\xaen staful tehnic al lui R\xc4\x83zvan Lucescu, devenind secundul acestuia la FC Bra\xc8\x99ov._NEWLINE_\xc3\x8en turul sezonului 2010-2011 a fost antrenor principal al echipei FC Bra\xc8\x99ov, \xc8\x99i deoarece nu avea licen\xc8\x9ba PRO, a fost supervizat de directorul tehnic Daniel Oprea. A r\xc4\x83mas antrenor secund la echip\xc4\x83, locul s\xc4\x83u fiind preluat din luna decembrie de Ant\xc3\xb3nio Concei\xc3\xa7\xc3\xa3o._NEWLINE_\xc3\x8en perioada 2011-2013, a antrenat echipe din Liga a II-a, \xc3\xaentre care Sportul Studen\xc8\x9besc (2011-2012) \xc8\x99i FCM T\xc3\xa2rgu Mure\xc8\x99 (2012-2013)._NEWLINE_\xc3\x8en 2013, a fost adus antrenor la Astra Giurgiu. Sub conducerea sa, Astra a terminat pe locul 4 \xc3\xaen Liga I \xc8\x99i a reu\xc8\x99it prima calificare \xc3\xaen Europa League, merg\xc3\xa2nd p\xc3\xa2n\xc4\x83 \xc3\xaen turul 3 preliminar. Cea mai important\xc4\x83 reu\xc8\x99it\xc4\x83 a echipei a fost rezultatul general cu Omonia Nicosia (3-2)._NEWLINE_\xc3\x8en 2014, a c\xc3\xa2\xc8\x99tigat Cupa Rom\xc3\xa2niei cu forma\xc8\x9bia din Giurgiu, precum \xc8\x99i Supercupa Rom\xc3\xa2niei, ambele la penalty-uri \xc3\xaen fa\xc8\x9ba echipei Steaua Bucure\xc8\x99ti. Acestea fiind de asemenea primele trofee din istoria echipei giurgiuvene._NEWLINE_\xc3\x8entre 2014 \xc8\x99i 2016 a fost antrenor secund la echipa na\xc8\x9bional\xc4\x83 de fotbal a Rom\xc3\xa2niei.'